
SAUGOMŲ TERITORIJŲ PRODUKTO ŽENKLO NAUDOJIMO SUTARTIS Nr. 
202    m. _____________________  d.
Merkinė
Mes,

Dzūkijos nacionalinio parko ir Čepkelių valstybinio gamtinio rezervato direkcija, kurios registruota buveinė yra Vilniaus g. 3, Merkinės mstl., Varėnos r. sav., juridinio asmens kodas 188716139 (toliau – Direkcija), atstovaujama direktoriaus Eimučio Gudelevičiaus, veikiančio pagal Direkcijos nuostatus,

ir_______________________________________, atstovaujama ___________________________, kurio gyvenamoji vieta yra 






 (toliau – Partneris), 

toliau kartu vadinami Šalimis, sudarėme šią Saugomų teritorijų produkto ženklo naudojimo sutartį (toliau Sutartis).
1. Sutarties tikslas


Šalys susitaria veikiant kartu siekti, kad Dzūkijos nacionalinio parko vertybės taptų kuo plačiau žinomos, skatinti, kad Dzūkijos nacionalinio parko ir Čepkelių valstybinio gamtinio lankytojai įsigytų produktus, paslaugas su Dzūkijos nacionalinio parko produkto ženklu (toliau – Ženklas), sudaryti prielaidas vietos gyventojams ir bendruomenėms įsitraukti į Dzūkijos nacionalinio parko ir Čepkelių valstybinio gamtinio  rezervato vertybių viešinimą.  
2. Sutarties objektas
Ši sutartis apibrėžia Dzūkijos nacionalinio parko Ženklo naudojimo sąlygas šioms išvardintoms paslaugoms ar  prekėms -  ________________________________________________________
3. Šalių teisės ir pareigos

Šalys įsipareigoja, veikdamos bendrai, siekti Ženklo žinomumo ir kokybės, palankumo parko  vertybėms ir steigimo tikslams. 
3.1.  Direkcija įsipareigoja:

3.1.1. Saugomų teritorijų produkto ženklo nuostatuose nustatyta tvarka suteikti teisę Partneriui naudoti Ženklą, kuriuo būtų žymimos Partnerio paslaugos ar   prekės;

3.1.2. teikti informaciją Partneriui apie Direkcijos organizuojamus renginius, veiklas, aktualijas;

3.1.3. pagal galimybes viešinti Ženklą, jo suteikimo tikslus ir Partnerį;
3.1.4. bendradarbiavimo veiklose teikti prioritetą Partneriui.
3.2.  Direkcija turi teisę:
3.2.1. atlikti patikrinimą, kaip Partneris laikosi Saugomų teritorijų produkto ženklo nuostatuose nustatytų įsipareigojimų;

3.2.2. nutraukti sutartį Sutarties 4.4. punkte nurodytais atvejais.

3.3.  Partneris įsipareigoja:

3.3.1. Ženklu žymėti savo produktus ar paslaugas, kuriems (-oms) šis Ženklas buvo suteiktas;

3.3.2. laikytis įsipareigojimų, atsižvelgiant į Ženklo kriterijus paslaugų ir prekių teikėjams, nurodytus Saugomų teritorijų produkto ženklo nuostatuose;
3.3.3. pagal galimybes viešinti Ženklą, laikantis Lietuvos saugomų teritorijų produktams žymėti, naudojimo gairių (toliau – Ženklo naudojimo gairės);
3.3.4. laikytis Ženklo naudojimo reikalavimų, nurodytų Saugomų teritorijų produkto ženklo nuostatuose;

3.4. 
Partneris turi teisę naudoti Ženklą rinkodaros tikslais komunikacinėse priemonėse. Ženklo gamybos sąnaudas padengia Ženklo turėtojas. Tekstinė dalis (saugomos teritorijos pavadinimas) yra neatskiriama Ženklo dalis. 
4. Sutarties galiojimas, keitimas ir nutraukimas

4.1. Ši sutartis įsigalioja nuo jos pasirašymo dienos ir galioja penkerius metus. 
4.2. Sutarties sąlygos gali būti keičiamos ir/ar sutartis gali būti papildoma tik abiejų Šalių raštišku susitarimu.

4.3. Šalys susitaria, kad visi Sutarties pataisymai, papildymai ir kiti pakeitimai bei priedai yra galiojantys, jeigu jie yra sudaryti raštu ir pasirašyti Šalių.

4.4. Ši sutartis nutraukiama ir atimama teisė naudotis Ženklu šiais atvejais:

4.4.1. nustačius Ženklo naudojimo pažeidimus ir jų neištaisius per 3 mėnesių laikotarpį po įspėjimo;

4.4.2. jeigu Partnerio veikla prieštarauja Dzūkijos nacionalinio parko ir Čepkelių valstybinio gamtinio rezervato apsaugos reglamento nuostatoms, yra priešiška steigimo tikslams.
4.5.     Ši sutartis baigia galioti:

4.5.1. kai Partneris ir Direkcija dėl to susitaria raštu;

4.5.2. pasibaigus sutarties (Ženklo) galiojimo laikui;

4.5.3. Partneriui nutraukus veiklą.

4.6. Partneris nelaikomas nevykdančiu įsipareigojimų, jeigu juos vykdyti trukdo nenugalimos jėgos aplinkybės. Pagrindas atleisti Partnerį nuo atsakomybės atsiranda nuo nenugalimos jėgos (force majeure) aplinkybių atsiradimo momento arba, pranešus ne vėliau kaip per 3 darbo dienas, –  nuo pranešimo momento apie nenugalimos jėgos (force majeure) aplinkybių atsiradimą, ir tik tam laikotarpiui, kiek tęsiasi šios aplinkybės. Nustatant nenugalimos jėgos (force majeure) aplinkybes, Šalys vadovaujasi Lietuvos Respublikos civilinio kodekso, kitų įstatymų ir teisės aktų nuostatomis.

5. Ginčų sprendimas ir baigiamosios nuostatos

5.1. Visus ir bet kokius dėl šios sutarties ar su ja susijusius ginčus Šalys stengsiasi spręsti derybų būdu. Šalims neišsprendus ginčo derybose per 15 (penkiolika) dienų nuo tos dienos, kai viena iš Šalių įteikė kitai Šaliai prašymą raštu išspręsti ginčą, toks ginčas galutinai sprendžiamas Lietuvos Respublikos įstatymų nustatyta tvarka. 
5.2. Jeigu kuri nors šios sutarties nuostata prieštarauja įstatymams arba dėl kokios nors priežasties tampa dalinai arba visai negaliojančia, ji nedaro negaliojančiomis likusių Sutarties nuostatų. Tokiu atveju Šalys susitaria pakeisti negaliojančią nuostatą teisiškai veiksminga norma, kuri, kiek tai įmanoma, turėtų tą patį teisinį ir ekonominį rezultatą, kaip ir pakeistoji norma. 

5.3. Visi ir bet kokie priedai prie šios Sutarties laikomi neatskiriama Sutarties dalimi. Šios Sutarties pasirašymo dieną prie Sutarties pridedami šie priedai:

5.3.1. Saugomų teritorijų produkto ženklo nuostatai;

5.3.2. Saugomų teritorijų produkto ženklo suteikimo komisijos darbo reglamentas;
5.3.3. Paraiška dėl Saugomos teritorijos produkto ženklo naudojimo;
5.3.4. Ženklo, Lietuvos saugomų teritorijų produktams žymėti, naudojimo gairės.
5.4. Ši sutartis sudaryta 2 (dviem) vienodą juridinę galią turinčiais egzemplioriais, po 1 (vieną) kiekvienai Šaliai arba vienu egzemplioriumi Šalims jį pasirašant elektroniniu parašu. Pasirašant sutartį el. parašu antspaudo rekvizitas nenaudojamas.  

Šalys, pasirašydamos šią Sutartį, patvirtina, kad Sutarties sąlygų turinys Šalims yra suprantamas, aiškus ir atitinka Šalių išreikštą valią:

	Sutarties šalys

	Dzūkijos nacionalinio parko ir Čepkelių valstybinio gamtinio rezervato direktorius
Eimutis Gudelevičius
	(Partnerio Įmonė, atstovo Vardas Pavardė)
(Adresas)


	________________________
	_________________________

	(parašas)
	(parašas)

	A.V.
	


